CELEX: 62009TJ0081
Language: bg
Date: 2011-07-13
Title: Решение на Общия съд (шести състав) от 13 юли 2011 г.#Република Гърция срещу Европейска комисия.#ЕФРР - Намаляване на финансовата помощ - Оперативна програма, която попада в цел № 1 (1994 г.-1999 г.) "Пътен достъп и главни пътища" в Гърция - Делегиране на спомагателни задачи от Комисията на трети лица - Професионална тайна - Процент на финансова корекция - Свобода на преценка на Комисията - Съдебен контрол.#Дело T-81/09.

Решение на Общия съд (шести състав) от 13 юли 2011 г. — Гърция/Комисия
      (Дело T-81/09)
      „ЕФРР — Намаляване на финансовата помощ — Оперативна програма, която попада в цел № 1 (1994—1999 г.) „Пътен достъп и главни пътища“ в Гърция — Делегиране на спомагателни задачи от Комисията на трети лица — Професионална тайна — Процент на финансова корекция — Свобода на преценка на Комисията — Съдебен контрол“
      1.                     Икономическо и социално сближаване — Структурни помощи — Финансиране от Съюза — Правомощия на Комисията за контрол и за проверка
            на място — Възможност на Комисията да се обърне към частни образувания за осъществяване на този контрол — Граници (членове
            54 и 57 от регламенти № 4253/88 и № 1605/2002 на Съвета; член 12 от Регламент № 2064/97 на Комисията) (вж. точки 25, 26 и
            31)
      2.                     Акт на институциите — Мотивиране — Задължение — Обхват — Решение на Комисията, с което се разпорежда да се възстанови частично
            финансова помощ — Позоваване на доклад от проверка, предаден на бенефициера — Допустимост (член 253 ЕО) (вж. точки 41 и 42)
      3.                     Икономическо и социално сближаване — Структурни помощи — Финансиране от Съюза — Задълбочен контрол от страна на националните
            органи върху изпълнението на финансовите задължения от бенефициерите на помощ — Изявление относно редовността на разходите,
            направено от служба, която е независима от изпълнителната служба — Изявление, което представлява главно и надеждно доказателство —
            Задължение на Комисията да извърши ново разследване — Липса (член 23 и член 24, параграф 2 от Регламент № 4253/88 на Съвета;
            член 8 от Регламент № 2064/97 на Комисията) (вж. точки 58 и 59)
      4.                     Икономическо и социално сближаване — Структурни помощи — Финансиране от Съюза — Изплащане на финансова помощ — Условие — Спазване
            на задълженията, които има бенефициерът на помощ — Задължение на Комисията да пристъпи към изменение на приноса на Съюза в
            случай на неспазване на част от задълженията на бенефициера — Действие и предели (членове 23 и 24 от Регламент № 4253/88 на
            Съвета; Регламент № 2064/97 на Комисията) (вж. точки 63, 64, 68 и 96)
      5.                     Сближаване на законодателствата — Процедури за възлагане на обществени поръчки — Условия и ред за възлагане на поръчки — Изменение
            от възлагащия орган в хода на процедурата — Нарушение на принципа за равно третиране на оферентите и на задължението за прозрачност
            (вж. точки 104—108)
      6.                     Икономическо и социално сближаване — Структурни помощи — Финансиране от Съюза — Намаляване на финансова помощ поради нередности —
            Определяне на процента на финансова корекция — Право на преценка на Комисията — Граници — Съдебен контрол (вж. точка 142)
      Предмет
      
         
               Искане за отмяна на Решение C(2008) 8573 на Комисията от 15 декември 2008 година относно намаляване на финансовата помощ от
                  Европейския фонд за регионално развитие (ЕФРР), предоставена на Гърция, в размер на 30 104 470,47 EUR, на основание на оперативната
                  програма „Пътен достъп и главни пътища“ с Решение C(94) 3579 на Комисията от 16 декември 1994 г. за одобряване на помощ от
                  ЕФРР
               
            Диспозитив
      
         
                  1)
               
               
                  
               
               
                  	Отменя Решение C(2008) 8573 на Комисията от 15 декември 2008 година относно намаляване на финансовата помощ от Европейския
                     фонд за регионално развитие (ЕФРР), предоставена на Гърция, в частта, в която предвижда, от една страна, корекция в размер
                     на 506 303 EUR по проект „Истмос — Галота“ и от друга страна, корекция в размер на 684 343 EUR по проект „Кръстовището на
                     Полимилос (договор 928)“.
                  
               
            
         
                  2)
               
               
                  
               
               
                  	Отхвърля жалбата в останалата ѝ част.
               
            
         
                  3)
               
               
                  
               
               
                  	Република Гърция понася направените от нея съдебни разноски и 80 % от съдебните разноски, направени от Европейската комисия.
                     
                  
               
            
         
                  4)
               
               
                  
               
               
                  	Комисията понася 20 % от направените от нея съдебни разноски.